n_a

TSINGANO

AGOKUTANGA

 Tsingano (tsinyimbu) tsialange tsio kuyanzitsa avana vakekeke

 nende kuhana amigitsu kuvo. Ni vakalia chokulia cha hamugolova,

 avakana vatsitsanga wa guku wavo, na avayayi vatsia wa guga wao.

 Ni vakavola tsingano tsia manani vali vanyala kumaliritsa ne tsinyimbu ma vatsia kogona.

1. NDIENGU YATSIA KUSUMA

Ndiegu akatsia kusuma, 

Akima mwana, 

Nu mwana akatsia kusuma 

Akima ndiegu 

Ndiegu vava, 

Ukaliranga guu!

 Tsunu! Tsunu! Tsunu! Tsunu

2. LIROVA

Vindu vyosi vidiiranga ku lirova.

 Kali misaala gimera ku lirova.

 Kali vulimu vomera ku lirova. 

Kali tsinyama tsiosi tsingendanga ku lirova.

 Kandi mundu agendanga ku lirova.

3. KALONDO KAFUNYI

Ee! ee! Kalondo, Ee! ee! Kalondo

 Ee! Kalondo.

 Kalondo kafunyi 

Ee! Kalondo

 Kafunyi ha mwamba 

Eee! kalondo 

Kamageri Kalondo

 Eee! kalondo 

No Mwimani kalondo Eee! Kalondo